**Ministru kabineta noteikumu projekta “Grozījumi Ministru kabineta 2011.gada 5.jūlija noteikumos Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2011.gada 5.jūlija noteikumos Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”” (turpmāk – Noteikumu projekts) izstrādāts, lai Ministru kabineta 2011.gada 5.jūlija noteikumus Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” (turpmāk – Noteikumi Nr.545) aktualizētu un tajos daļēji transponētu nosacījumus, kas izriet no Eiropas Parlamenta un Padomes 2015.gada 9.septembra direktīvas 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti, un Direktīvu 2009/28/EK par atjaunojamo energoresursu izmantošanas veicināšanu (turpmāk – Direktīva Nr.2015/1513). Ar Noteikumu projektu tiek labotas Noteikumos Nr.545 pieļautās nepilnības Eiropas Savienības tiesību aktu transponēšanā, par ko Latvijai ir norādījusi Eiropas Komisija izvērtējot kā Latvija ir transponējusi Eiropas Parlamenta un Padomes 2009.gada 23. aprīļa direktīvu Nr.2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva Nr.2009/28/EK).Noteikumu projekts stājas spēkā 14 dienu laikā pēc tā publicēšanas “Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 26.septembra sēdes protokola Nr.48 56.§ “Informatīvais ziņojums "Par Latvijas kā Eiropas Savienības dalībvalsts saistību izpildi laika periodā līdz 2018.gada 31.augustam un par ierosinātajām (turpinātajām) pārkāpumu procedūru lietām pret Latviju laika periodā līdz 2017.gada 31.augustam” 3.1.apakšpunkts. Ministru kabineta 2018.gada 16.janvāra sēdes protokola Nr.3 26.§ “Latvijas Republikas nostājas projekts uz Eiropas Komisijas 2017.gada 22.novembra formālo paziņojumu pārkāpuma procedūras lietā Nr.2017/0533” 4.2. apakšpunkts.Ministru kabineta 2018.gada 27.marta sēdes protokola Nr.17 46.§ “Informatīvais ziņojums “Par Latvijas kā Eiropas Savienības dalībvalsts saistību izpildi laika periodā līdz 2019.gada 1.februārim un par ierosinātajām (turpinātajām) pārkāpumu procedūru lietām pret Latviju laika periodā līdz 2018.gada 1.februārim” 3.1.apakšpunkts.Konceptuālais ziņojums “Par atjaunojamo energoresursu izmantošanu transporta sektorā”, kas apstiprināts ar Ministru kabineta 2017.gada 21.jūlija rīkojumu Nr.379). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādātsDirektīvas Nr.2015/1513[[1]](#footnote-1) transponēšanas termiņš iestājās 2017.gada 10. septembrī, bet Latvijas tiesību aktos nav pārņemtas Direktīvas Nr.2015/1513 prasības, par ko Eiropas Komisija ir ierosinājusi pret Latviju pārkāpumu procedūras lietu Nr.2017/0533. Formālais paziņojums šajā pārkāpuma procedūras lietā Nr.2017/0533 saņemts 2017.gada 22.novembrī, uz kuru Latvija iesniedza nostāju 2018.gada 16.janvārī.Direktīvā Nr.2009/28/EK biodegvielām un bioloģiskajiem šķidrajiem kurināmajiem ir definēti ilgtspējas kritēriji, lai nodrošinātu, ka to izmantošana garantē siltumnīcefekta gāzu (turpmāk - SEG) emisiju samazinājumu un aizsargā bioloģisko daudzveidību. Šie ilgtspējas kritēriji ir jāņem vērā, lai varētu ieskaitīt patērēto biodegvielu vai bioloģisko šķidro kurināmo atjaunojamo energoresursu patēriņa mērķos, kā arī nodrošinot Eiropas Parlamenta un Padomes 1998.gada 13.oktobra direktīvas Nr.98/70/EK kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – Direktīva Nr.98/70/EK) mērķu sasniegšanu, tai skaitā attiecībā uz transporta enerģijas aprites cikla SEG emisiju intensitātes samazināšanu. Šie kritēriji nacionālajos likumdošanas aktos ir noteikti Noteikumos Nr.545.Viens no ilgtspējas kritērijiem ir SEG samazināšanas potenciāls ko rada biodegvielas vai bioloģiskā šķidrā kurināmā izmantošana salīdzinājumā ar fosilajiem energoresursiem. Saskaņā ar Noteikumu Nr. 545 10.punktu līdz 2017.gada 1.janvārim SEG emisiju ietaupījumam no biodegvielu un bioloģisko šķidro kurināmo izmantošanas bija jābūt vismaz 35%, bet pēc 2017.gada 1.janvāra vismaz 50%, bet no 2018.gada 1.janvāra SEG ietaupījumiem bija jābūt vismaz 60% biodegvielām un bioloģiskajiem šķidrajiem kurināmajiem, kas ražoti iekārtās, kuras uzsākušas ražošanu 2017.gada 1.janvārī vai vēlāk. Direktīva Nr.2015/1513 paredz nelielas izmaiņas minētajos nosacījumos un nosaka, ka SEG ietaupījumam no biodegvielu un bioloģisko šķidro kurināmo izmantošanas ir jābūt vismaz 60% attiecībā uz biodegvielām un bioloģisko šķidro kurināmo, ko ražo iekārtās, kuru ekspluatācija sākta pēc 2015.gada 5.oktobra un attiecībā uz biodegvielām un bioloģiskajam šķidrajam kurināmajam, kas ražoti iekārtās, kas atradās ekspluatācijā 2015.gada 5.oktobrī vai pirms minētās dienas, jāpanāk SEG emisiju ietaupījums vismaz 35% līdz 2017.gada 31.decembrim un vismaz 50% no 2018.gada 1.janvāra.Ilgtspējas kritēriji attiecībā uz bioloģisko daudzveidību (Noteikumu Nr. 545 5.punkts) un zemes platībām ar augstu oglekļa koncentrāciju (Noteikumu Nr. 545 7.punkts) ar Direktīvu Nr.2015/1513 netiek precizēti, tomēr Noteikumu projekts paredz papildināt Noteikumus Nr. 545 7.punktu ar mitrājiem – teritorija, ko klāj ūdens vai kas ir piesātināta ar ūdeni nepārtraukti vai ievērojamu gada daļu, kas ir ne mazāk kā 9 mēnešus gadā (ūdens klājums vai piesātinājums ar ūdeni var nebūt vasaras mēnešos)[[2]](#footnote-2), kā vienu no zemes platībām ar augstu oglekļa koncentrāciju, atbilstoši Direktīvas Nr.2009/28/EK 17.panta 4.punkta a) apakšpunktam. Mitrāju raksturojums ir netiešs – platību uzskata par mitrāju, ja apstākļi ir tik nelabvēlīgi, ka nevar attīstīties kokaugu veģetācija.Saskaņā ar šobrīd Noteikumos Nr.545 noteikto sistēmu biodegvielas un bioloģiskā šķidrā kurināmā izejvielu audzētāji var saņemt apliecinājumu no Lauku atbalsta dienesta par to audzēto izejvielu atbilstību ilgtspējas kritērijiem, ko izmanto tādas biodegvielas ražošanā, kas tiek izmantota atjaunojamo energoresursu mērķu sasniegšanā vai likumā “Par piesārņojumu” noteiktā transporta enerģijas aprites cikla SEG emisiju intensitātes samazinājumā mērķa sasniegšanā, piemēram, ja Latvijā vai kādā citā valstī audzētās izejvielas tiek izmantotas Latvijā galapatēriņam transportā nodotās biodegvielas ražošanā, tad šīm Latvijā vai kādā citā valstī audzētajām izejvielām ir jābūt atbilstīgām ilgtspējas kritērijiem. Attiecīgi, ja šīs izejvielas tiek izmantotas citām vajadzībām, tad iepriekšminētais apliecinājums par atbilstību ilgtspējas kritērijiem nav jāsaņem. Pašreiz Latvijā  biodegvielu vai bioloģisko šķidro kurināmo no mežsaimniecības izcelsmes produktiem ekonomiska neizdevīguma dēļ neiegūst, un apliecinājumu par šīm izejvielām Noteikumu Nr.545 ietvaros neviens izejvielu audzētājs vēl līdz 2019.gada 1.janvārim nav pieprasījis. Lauku atbalsta dienests (turpmāk – LAD) budžeta pieprasījumu par informācijas tehnoloģiju sistēmas papildināšanu Noteikumu projekta 15.punktā minētā apliecinājuma izsniegšanai par mežsaimniecības izcelsmes izejvielām paredzēs, tiklīdz radīsies pieprasījums šī apliecinājuma izsniegšanai.Šobrīd Noteikumos Nr.545 nav noteikts, ka piegādātājs sniedz informāciju tai iestādei, kura tiks noteikta kā galvenā kompetentā iestāde vispārīgās ziņošanas kārtības ietvaros, par biodegvielas vai bioloģiskā šķidrā kurināmā atbilstību noteiktajiem ilgtspējas kritērijiem, kas ir Ekonomikas ministrija.Ņemot vērā, ka izstrādātais Noteikumu projekts nepārsniedz pusi no Noteikumu Nr.545 apjoma, ir izstrādāts Noteikumu projekts Noteikumu Nr.545 grozījumiem.Tiesiskā regulējuma mērķis un būtībaAr Noteikumu projektu tiek noteikti šādi nosacījumi:* tiek ieviesti Direktīvas Nr.2015/1513 nosacījumi par netiešas zemes izmantojuma maiņas negatīvās ietekmes mazināšanu un novēršanu – definīcijas, biodegvielu un bioloģiskā šķidrā kurināmā atbilstība ilgtspējas kritērijiem, tai skaitā nepieciešamais uzrādāmais SEG emisiju samazinājums;
* tiek stingrāk noteikti nosacījumi attiecībā uz biodegvielām vai bioloģisko šķidro kurināmo, kas tiek izmantots valsts mērķa - panākt, lai no atjaunojamiem energoresursiem iegūtas enerģijas īpatsvars transporta enerģijas bruto galapatēriņā Latvijā 2020. gadā ir vismaz 10 procenti, sasniegšanā, ko novērtē Centrālā statistikas pārvalde saskaņā ar normatīvajiem aktiem par oficiālo statistikas programmu (izdoti saskaņā ar Statistikas likuma 6.panta otro daļu), vai likumā “Par piesārņojumu” noteiktā transporta enerģijas aprites cikla SEG emisiju samazinājumā – kādos apstākļos un pie kādiem nosacījumiem tiek iegūtas izejvielas;
* tiek mainīta un precizēta “tirgotājs” definīcija;
* tiek noteikti brīvprātīgās shēmas darbības nosacījumi, kas Noteikumos Nr.545 iepriekš nav tikuši ieviesti pilnībā;
* tiek noteikts, ka piegādātājs informāciju par biodegvielas un bioloģiskā šķidrā kurināmā ilgtspēju iesniedz vispārīgās ziņošanas kārtības ietvaros, izmantojot noteiktās veidlapas.

Lielākā daļa Noteikumu projektā iekļauto nosacījumu nav jauni nosacījumi, bet tiek tikai precizēti iepriekš Noteikumos Nr.545 iekļautie nosacījumi, kā arī tiek transponēta Direktīva Nr.2015/1513.Ar Noteikumu projektu tiek redakcionāli precizētas normas, kas attiecas uz īpaši aizsargājamo biotopu aizsardzībai izveidotiem mikroliegumiem. Lai uzturētu dabas bioloģisko daudzveidību dažādos atklāta tipa īpaši aizsargājamos biotopos (piemēram, zālājos un purvos, pelēkās kāpās, virsājos u.c.) un īpaši aizsargājamo sugu dzīvotnēs, kas norādīti Noteikumu Nr.545 5.2., 5.3. un 5.4.apakšpunktā, ir nepieciešams novākt biomasu no šiem biotopiem un sugu dzīvotnēm. Ja biomasas ieguve ir nepieciešama, lai šīs dabas vērtības saglabātu, tad uzskatāms, ka šāda biomasa ir ilgtspējīga un tās ieguve nerada apdraudējumu dabas un vides vērtībām, bet tieši otrādi – veicina to saglabāšanu. 2017.gadā ir izstrādāta un izdota ES nozīmes biotopu aizsardzības un apsaimniekošanas vadlīniju rokasgrāmata[[3]](#footnote-3), kurā ir noteikts, kāda veida darbības veicamas, lai saglabātu vai uzlabotu biotopa kvalitāti. Attiecībā uz zālāju apsaimniekošanu šīs vadlīnijas jau tiek izmantotas, apmācot lauksaimniekus, kas saņem Agrovides atbalsta maksājumus. Ja atbilstoši šīm vadlīnijām tiek apsaimniekots biotops, kā rezultātā tiek iegūta biomasa, tad tas atbilst ilgtspējības principiem. Biomasas izmantošana no zālājiem un citiem biotopu veidiem, kuru saglabāšanai nepieciešama ekstensīva cilvēka saimnieciskā darbība, ir jāveicina, jo pretējā gadījumā īpaši aizsargājamie biotopi aizaug (attiecīgi samazinās to kvalitāte vai tie izzūd), un biomasa uzkrājas, bet tā netiek izmantota un tādējādi netiek veicināta īpaši aizsargājamo dabas teritoriju un mikroliegumu ilgtspējīga apsaimniekošana. Ja tiek noteikts, ka šāda biomasa nav ilgtspējīga, palielinās risks, ka arī nākotnē šādas teritorijas netiks apsaimniekotas un no tām netiks gūti papildus ekonomiskie ieguvumi un vienlaikus samazināsies arī bioloģiskā daudzveidība. *Vispārīgās ziņošanas kārtības ietvars*Ar Noteikumu projektu tiek noteikti nosacījumi ziņošanai par piejauktās biodegvielas un bioloģiskā šķidrā kurināmā atbilstību Noteikumos Nr.545 un Noteikumu projektā noteiktajiem ilgtspējas kritērijiem. Tiek noteikts, ka piegādātājs šo informāciju (Noteikumu projekta V1 nodaļa) iesniedz Ekonomikas ministrijā.Ekonomikas ministrija šo informāciju izmantos, lai izvērtētu valstij un degvielas piegādātājam noteiktā atjaunojamo energoresursu izmantošanas īpatsvara mērķa izpildes novērtēšanā.Tādējādi tiks pārbaudīts un nodrošināts nosacījums, ka valsts mērķa sasniegšanā (mērķa izpildi novērtē Centrālā statistikas pārvalde saskaņā ar normatīvajiem aktiem par oficiālo statistikas programmu, kas tiek pieņemti saskaņā ar Statistikas likumu) tiek izmantota tikai tāda biodegviela, kas atbilst noteiktajiem ilgtspējas kritērijiem. |
| k3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs: Noteikumu projektā definētos izejvielu audzētājus, pirmos savācējus, pārstrādātājus, pašpārstrādātājus un piegādātājus, Ekonomikas ministriju, valsts aģentūru “Latvijas Nacionālais akreditācijas birojs” (turpmāk – LATAK) (tikai attiecībā uz sertificēšanas institūciju akreditāciju). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu.Ir paredzams, ka ar Noteikumu projektu nedaudz palielināsies administratīvais slogs piegādātājiem, LAD, un LATAK, jo pēc būtības Noteikumu projekts neuzliek daudz papildu pienākumu, bet tikai precizē ar Noteikumiem Nr.545 izveidotos nosacījumus. Administratīvais slogs būtiski palielināsies Ekonomikas ministrijai.*Piegādātājiem*Piegādātājiem palielināsies administratīvais slogs kopumā vispārīgās ziņošanas kārtības ietvaros, tomēr, lai būtiski nepalielinātu slogu, ir noteikts, ka piegādātājs visus viņam noteiktos ziņojumus – par realizēto produkciju, par atjaunojamo energoresursu īpatsvaru produkcijā, par aprites cikla SEG emisiju intensitāti, par izmantoto biodegvielu un tās atbilstību ilgtspējas kritērijiem, iesniedz vienlaicīgi, izmantojot vienotu veidlapu.Piegādātāja pienākumi:* Katru gadu vispārējās ziņošanas kārtības ietvaros sagatavot gada pārskatu, iesniedzot visu prasīto informāciju par katru galapatēriņam transportā piegādātās biodegvielas veidu, par tās atbilstību ilgtspējas kritērijiem, iesniedzot noteiktos apliecinājumus atbilstībai ilgtspējas kritērijiem;
* Nodrošināt gada pārskata pārbaudi, ko jāveic neatkarīgai institūcijai, kas ir akreditēta LATAK;
* Nodrošinot šī ziņojuma pilnīgu saskaņu un atbilstību citiem piegādātāja sagatavotajiem ziņojumiem;
* Iesniegt ziņojumu Ekonomikas ministrijā.

Tomēr Noteikumu projekts paredz, ka noteikumu projektā noteiktais ziņojums piegādātājiem ir jāiesniedz vispārīgās ziņošanas kārtības ietvaros, tādējādi nodrošinot administratīvā sloga būtisku nepalielināšanos, kas varētu rasties piegādātājiem noteikto jauno pienākumu izpildei.*LAD*LAD administratīvais slogs palielināsies nelielā apjomā saistībā ar Elektroniskās pieteikšanās sistēmas (turpmāk – EPS) papildināšanu ar Direktīvā 2015/1513 noteiktajiem nosacījumiem.*DAP*Ministru kabineta 2015.gada 10.marta noteikumu Nr.126 “Tiešo maksājumu piešķiršanas kārtība lauksaimniekiem” 106. un 106.1punkts paredz, ka Eiropas Parlamenta un Padomes 2013.gada 17.decembra Regulas Nr.1307/2013 (ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām) 45.panta nosacījumus piemēro tām aizsargājamām ekoloģiski jutīgo ilggadīgo zālāju platībām, kas pēc stāvokļa iepriekšējā gada 31.decembrī ir kartogrāfiski identificētas LAD lauku bloku identifikācijas sistēmas lauku bloku kartē, izmantojot DAP dabas datu pārvaldības sistēmas "Ozols" datus, par kuriem DAP iesniedz informāciju LAD līdz kārtējā gada 1.februārim. Attiecīgi norādītās platības, kas deklarētas atbalstam pasākuma "Agrovides maksājumi" apakšpasākumā "Bioloģiskās daudzveidības uzturēšana zālājos" ir tās pašas, par kurām DAP iesniedz informāciju LAD līdz kārtējā gada 1.februārim, līdz ar to papildu administratīvais slogs DAP neradīsies.DAP regulāri uztur un atjauno datus dabas datu pārvaldības sistēmā “Ozols”, ņemot vērā veiktās izmaiņas normatīvajos aktos vai pieņemtajos lēmumos par mikroliegumiem. Līdz ar to jebkurā brīdī ir pieejami aktuāli atvērtie ģeotelpiskie dati un nav nepieciešams noteikt datu aktualizēšanas termiņu.DAP šobrīd īsteno projektu, kura ietvaros notiek nozīmīgo zālāju pārinventarizācija, kur līdz 2020.gadam plānota visas informācijas pilnīga atjaunošana. DAP ir pieejami vēsturiskie dati, sākot no 2006.gada (tie netiek likti publiskajā vidē), līdz ar to LAD šī informācija būs pieejama. Vēsturiskie dati ir tikuši digitizēti un ir pieejami kā ģeotelpiskie dati.*Ekonomikas ministrija*Ekonomikas ministrijai un/vai tās padotības iestādēm slogs palielināsies, jo piegādātājs tai iesniegs visu informāciju par izmantoto biodegvielu un tās atbilstību ilgtspējas kritērijiem, un Ekonomikas ministrijai un/vai tās padotības iestādei būs jāizvērtē biodegvielas vai bioloģiskā šķidrā kurināmā atbilstības ilgtspējas kritērijiem pareizība un patiesums, kā arī būs jāizvērtē, kādā apjomā minētā biodegviela un bioloģiskais šķidrai kurināmais ir ņemams vērā valsts mērķa sasniegšanā.*LATAK*LATAK palielināsies administratīvais slogs, jo Noteikumu projektā tiek noteikts, ka piegādātāja informāciju pārbauda akreditēts verificētājs. Tomēr tā kā tiek noteikts, ka šī informācija tiek pārbaudīta vispārīgās ziņošanas sistēmas ietvaros, tāpēc Noteikumu projekta dēļ LATAK administratīvais slogs palielināsies nebūtiski.Noteikumu projekta tiesiskā regulējuma ietekme uz uzņēmējdarbības vidiNetiek paredzēta papildus būtiska ietekme uz uzņēmējdarbības vidi. |
| 3. | Administratīvo izmaksu monetārs novērtējums | *Piegādātājs*Administratīvās izmaksas piegādātāja ziņojuma sagatavošanai, ja piegādātāja ziņojumu sagatavo tā nolīgtais komersants (ņemot vērā, ka šī pakalpojuma sniedzēja pakalpojuma var atšķirties, un konkrētas komersanta izmaksas Ekonomikas ministrijai nav pieejamas (ir komercnoslēpums), tāpēc aprēķinā tiek izmantota Valsts ieņēmumu dienesta tīmekļa vietnē pieejamā informāciju par vidējo stundas likmi nozarē, balstoties uz kuru ir veikts aptuvenais aprēķins):f – vides aizsardzības vecākā speciālista vidējā stundas tarifa likme 11,61 *euro* (saskaņā ar Valsts ieņēmumu dienesta publicēto informāciju[[4]](#footnote-4))l – nepieciešamais laiks informācijas sagatavošanai – 160 stundas gadā (4 darba nedēļas)n – subjektu skaits – apmēram 80 piegādātājub – informācijas sniegšanas biežums – reizi gadāC = (f x l) x (n x b)C= (11,61 x 160) x (80x1) = 1857,6 x 80 = 148 608 *euro*.Ja degvielas piegādātājs pats veic degvielas piegādātāja ziņojuma sagatavošanu, tad izmaksas ir atkarīgas no konkrētā darbinieka, kurš sagatavo minēto ziņojumu, stundas likmes.*LAD*Administratīvās izmaksas varētu rasties EPS papildināšanas un aktualizēšanas dēļ. Administratīvās izmaksas ir aprēķinātas, ņemot vērā LAD sniegto informāciju par informācijas tehnoloģiju speciālistu vienas darba stundas izmaksas – 40 *euro*/stundā:f – datu bāzu programmētāja vidējā stundas tarifa likme 40 *euro* l – nepieciešamais laiks informācijas sagatavošanai – 160 stundas gadā (4 darba nedēļas)n – subjektu skaits – 1 datu bāzeb – informācijas sniegšanas biežums – reizi gadāC = (f x l) x (n x b)C= (40 x 160) x (1x1) = 6400 x 1 = 6400 *euro*.*Ekonomikas ministrija*Administratīvās izmaksas Ekonomikas ministrijai radīsies piegādātāju ziņojumu saņemšanas un pārbaudes procesā, kur iespējama papildu lietvedība ziņojumu nepilnīgas sagatavošanas gadījumos.Administratīvās izmaksas var atšķirties, ņemot vērā konkrētā Ekonomikas ministrijas eksperta darba algu, bet aprēķinā tiek izmantota Valsts ieņēmumu dienesta tīmekļa vietnē pieejamā informāciju par vidējo stundas likmi nozarē, balstoties uz kuru ir veikts aptuvenais aprēķins):f – politikas pārvaldības vecākā eksperta vidējā stundas tarifa likme 10,77 *euro* (saskaņā ar Valsts ieņēmumu dienesta publicēto informāciju[[5]](#footnote-5))l – nepieciešamais laiks informācijas sagatavošanai – 320 stundas gadā (vismaz 8 darba nedēļas)n – subjektu skaits – 80 piegādātājub – informācijas sniegšanas biežums – reizi gadāC = (f x l) x (n x b)C= (10,77 x 320) x (80x1) = 3446,4 x 80 = 275 712 *euro*.*LATAK*Administratīvās izmaksas akreditācijas institūcijai, ja akreditāciju piegādātāju ziņojumu izvērtēšanai un pārbaudei piesaka tie verificētāji, kas šobrīd ir akreditēti Eiropas Savienības Emisijas kvotu tirdzniecības sistēmas ietvaros sagatavoto ziņojumu verificēšanai (ņemot vērā Latvijas Nacionālā akreditācijas biroja tīmekļa vietnē pieejamo informāciju):f – atbilstības vērtētāja vidējā stundas tarifa likme 8,6 *euro* (saskaņā ar LATAK tīmekļa vietnē pieejamo informāciju[[6]](#footnote-6))l – nepieciešamais laiks informācijas sagatavošanai – 200 stundas gadā (5 darba nedēļas)n – subjektu skaits – 3 neatkarīgas institūcijasb – informācijas sniegšanas biežums – 1 reiziC = (f x l) x (n x b)C= (8,6 x 200) x (3x1) = 1720 x 3 = 5 160 *euro*.  |
| 4. | Atbilstības izmaksu monetārs novērtējums | Noteikumu projekts šo jomu neskar.Noteikumu projekts precizē atbilstības nosacījumus, kas ir noteikti Noteikumos Nr.545 un ir spēkā. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts tiek virzīts apstiprināšanai Ministru kabinetā ar līdzšinējos Ministru kabineta noteikumu Nr.545 deleģējumu.2018.gada 11.decembra Ministru kabineta sēdē atkārtoti tika apstiprināts likumprojekts “Transporta enerģijas likums”, kurā iekļauts deleģējums izdot jaunus Ministru kabineta noteikumus, kas nosaka biodegvielas ilgtspējības kritērijus, to ieviešanas mehānismu, kā arī uzraudzības un kontroles kārtību.Pēc Transporta enerģijas likuma spēkā stāšanās tiks sagatavots jauns noteikumu projekts, lai attiecīgi veiktu papildinājumus Ministru kabineta noteikumu Nr.545 deleģējumā. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Direktīva Nr.98/70/EK, konsolidētā versija iekļaujot:a) Komisijas 2000.gada 7.novembra Direktīva Nr.2000/71/EK, ar ko Eiropas Parlamenta un Padomes Direktīvas 98/70/EK I, II, III un IV pielikumā izklāstītās mērīšanas metodes pielāgo tehnikas attīstībai, kā paredzēts minētās direktīvas 10.pantā;b) Eiropas Parlamenta un Padomes 2003.gada 3.marta Direktīva Nr.2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti;c) Eiropas Parlamenta un Padomes 2003.gada 29.septembra Regula (EK) Nr.1882/2003, ar ko Padomes Lēmumam 1999/468/EK pielāgo noteikumus par komitejām, kuras palīdz Komisijai īstenot tai piešķirtās ieviešanas pilnvaras, kas noteiktas dokumentos, uz kuriem attiecas EK līguma 251. pantā minētā procedūrad) Eiropas Parlamenta un Padomes 2009.gada 23.aprīļa direktīva Nr.2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās SEG emisiju kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (turpmāk – Direktīva 2009/30/EK);e) Komisijas 2011.gada 1.jūnija direktīva Nr.2011/63/ES, ar kuru, pielāgojot tehnikas attīstībai, groza Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti;f) Komisijas 2014.gada 10.jūnija direktīva Nr.2014/77/ES, ar kuru groza Eiropas Parlamenta un Padomes Direktīvas 98/70/EK I un II pielikumu, kas attiecas uz benzīna un dīzeļdegvielu kvalitāti; g) Direktīvu Nr.2015/1513.2) Direktīva Nr.2009/28/EK, konsolidētajā versijā iekļaujot:a) Padomes 2013.gada 13. maija direktīvu Nr.2013/18/ES, ar ko pielāgo Eiropas Parlamenta un Padomes Direktīvu 2009/28/EK par atjaunojamo energoresursu izmantošanas veicināšanu saistībā ar Horvātijas Republikas pievienošanos;b) Direktīvu Nr.2015/1513.Šīs anotācijas V sadaļas 1.tabulā ir iekļauta informācija par Direktīvas Nr.98/70/EK un Direktīvas Nr.2009/28/EK normām, kas attiecas uz Noteikumu projektu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīvas Nr.98/70/EK (konsolidētajā versijā) iekļaujot .1) Direktīvu 2009/30/EK;2) Direktīvu Nr.2015/1513. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas Nr.2015/1513 1.panta 1.punkts, kas papildina Direktīvas Nr.98/70/EK 2. pantu ar 10.punktu | Noteikumu projekta 3.punktā izteiktais Noteikumu Nr.545 2.22.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 1.punkts, kas papildina Direktīvas Nr.98/70/EK 2. pantu ar 11.punktu | Noteikumu projekta 3.punktā izteiktais Noteikumu Nr.545 2.20.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 1.punkts, kas papildina Direktīvas Nr.98/70/EK 2. pantu ar 12.punktu | Noteikumu projekta 3.punktā izteiktais Noteikumu Nr.545 2.16.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 1.punkts, kas papildina Direktīvas Nr.98/70/EK 2. pantu ar 13.punktu | Noteikumu projekta 3.punktā izteiktais Noteikumu Nr.545 2.21.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 1.punkts, kas papildina Direktīvas Nr.98/70/EK 2. pantu ar 14.punktu | Noteikumu projekta 3.punktā izteiktais Noteikumu Nr.545 2.15.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 2.punkta d) apakšpunkts, kas papildina Direktīvas Nr.98/70/EK 7.a pantu ar 7.punktu | Noteikumu projekta 3.punktā izteiktais Noteikumu Nr.545 28.1 un 28.3 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 3.punkta a) apakšpunkts, kas papildina Direktīvu Nr.98/70/EK ar 7.b panta 2.punkta pirmo un otro rindkopu | Noteikumu projekta 9.punktā izteiktais Noteikumu Nr.545 10.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 3.punkta a) apakšpunkts, kas groza Direktīvas 2009/30/EK 1.panta 6.punktu, kas papildina Direktīvu Nr.98/70/EK ar 7.b panta 2.punkta 3.rindkopu | Noteikumu projekta 10.punktā izteiktais Noteikumu Nr.545 11.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 3.punkta b) apakšpunkts, kas izsaka Direktīvu Nr.98/70/EK 7.b panta 3.punktu jaunā redakcijā | Noteikumu projekta 5.punktā izteiktais Noteikumu Nr.545 5.punkts  | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 6.punkts, kas papildina Direktīvu Nr.98/70/EK ar 7.b panta 4.punktu | Noteikumu projekta 7.punktā izteiktais Noteikumu Nr.545 7.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 6.punkts, kas papildina Direktīvu Nr.98/70/EK ar 7.b panta 5.punktu | Noteikumu projekta 8.punktā izteiktais Noteikumu Nr.545 8.1 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 6.punkts, kas papildina Direktīvu Nr.98/70/EK ar 7.b panta 6.punktu | Noteikumu projekta 8.punktā izteiktais Noteikumu Nr.545 8.2 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 1.panta 4.punta b) apakšpunkts, kas papildina Direktīvas Nr.98/70/EK 7.c panta 5.punktu ar otro rindkopu | Noteikumu projekta 12.punktā izteiktais Noteikumu Nr.545 13.3 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 I pielikuma 1.punkts, kas izsaka Direktīvas Nr.98/70/EK IV pielikuma C daļas 7.punktu jaunā redakcijā | Noteikumu projekta 20.punktā izteiktais Noteikumu Nr.545 1.pielikuma 10.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 I pielikuma 2.punkts, kas papildina Direktīvu ar Nr.98/70/EK ar V pielikumus | Noteikumu projekta 23.punktā izteiktais Noteikumu Nr.545 8.pielikums | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Attiecīgā ES tiesību akta datums, numurs un nosaukums | Direktīva Nr.2009/28/EK (konsolidētajā versijā), iekļaujot:Direktīvu Nr.2015/1513. |
| A | B | C | D |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar p) apakšpunktu | Noteikumu projekta 3.punktā izteiktais Noteikumu Nr.545 2.19.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar q) apakšpunktu | Noteikumu projekta 3.punktā izteiktais Noteikumu Nr.545 2.20.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar r) apakšpunktu | Noteikumu projekta 3.punktā izteiktais Noteikumu Nr.545 2.17.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar s) apakšpunktu | Noteikumu projekta 3.punktā izteiktais Noteikumu Nr.545 2.18.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar t) apakšpunktu | Noteikumu projekta 3.punktā izteiktais Noteikumu Nr.545 2.21.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar v) apakšpunktu | Noteikumu projekta 3.punktā izteiktais Noteikumu Nr.545 2.15.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar w) apakšpunktu | Noteikumu projekta 3.punktā izteiktais Noteikumu Nr.545 2.16.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 1.punkts, kas papildina Direktīvas Nr.2009/28/EK 2.panta 2.punktu ar u) apakšpunktu | Noteikumu projekta 3.punktā izteiktais Noteikumu Nr.545 2.22.apakšpunkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 1.punkta pirmā rindkopa | Noteikumu projekta 4., 5., 6., 7. , 8. un 9.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 1.punkta otrā rindkopa | Noteikumu projekta 10.punktā izteiktais Noteikumu Nr.545 11.punkts  | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 5.punkts, kas izsaka Direktīvas Nr.2009/28/EK 17.panta 2.punktu jaunā redakcijā | Noteikumu projekta 9.punktā izteiktais Noteikumu Nr.545 10.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 3.punktsDirektīvas Nr.2015/1513 2.panta 5.punkts, kas svītro Direktīvas Nr.2009/28/EK 17.panta 3.punkta 2.otro rindkopu | Noteikumu projekta 5.punktā izteiktais Noteikumu Nr.545 5.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 4.punkts | Noteikumu projekta 7.punktā izteiktais Noteikumu Nr.545 7.punkts  | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 5.punkts | Noteikumu projekta 8.punktā izteiktais Noteikumu Nr.545 8.1 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 17.panta 6.punkts | Noteikumu projekta 8.punktā izteiktais Noteikumu Nr.545 8.2 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 1.punkts | Noteikumu projekta 4.punktā izteiktais Noteikumu Nr.545 3.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 1.punkta a) apakšpunkts | Noteikumu projekta 12.punktā izteiktais Noteikumu Nr.545 13.1 punkts un 23.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 1.punkta b) apakšpunkts | Noteikumu projekta 12.punktā izteiktais Noteikumu Nr.545 13.1 punkts un 23.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 1.punkta c) apakšpunkts | Noteikumu projekta 12.punktā izteiktais Noteikumu Nr.545 13.1 punktsNoteikumu Nr.545 23.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 3.punkta 1.rindkopa | Noteikumu projekta 12.punktā izteiktais Noteikumu Nr.545 13.1 punktsNoteikumu Nr.545 IV un V nodaļa | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 3.punkta ceturtā rindkopa | Noteikumu projekta 4.punktā izteiktais Noteikumu Nr.545 3.punktsNoteikumu projekta 11.punktā izteiktais Noteikumu Nr.545 13.1 punktsNoteikumu Nr.545 IV un V nodaļa | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 4.punkta pirmā rindkopa | Noteikumu projektā 12.punktā izteiktais Noteikumu Nr.545 13.2 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 6.punkta c) apakšpunkts, kas papildina Direktīvas Nr.2009/28/EK 18.panta 5.punktu ar otro rindkopu | Noteikumu projekta 12.punktā izteiktais Noteikumu Nr.545 13.3 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 6.punkta d) apakšpunkts, kas izsaka Direktīvas Nr.2009/28/EK 18.panta 6.punkta otro rindkopu jaunā redakcijā | Noteikumu projekta 12.punktā izteiktais Noteikumu Nr.545 13.4 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 18.panta 7.punkts | Noteikumu projekta 17.punktā izteiktais Noteikumu Nr.545 28.1 punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2009/28/EK 19.panta 1.punkts | Noteikumu projekta 10.punktā izteiktais Noteikumu Nr.545 11.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 2.panta 9.punkta b) apakšpunkts, kas papildina Direktīvas Nr.2009/28/EK 22.panta 1.punktu ar o) apakšpunktu | Netiek pārņemts, jo attiecas uz dalībvalstiNosacījums ir iekļauts Eiropas Komisijas izstrādātajā ziņošanas veidlapā | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 II pielikuma 1.punkts, kas izsaka Direktīvas Nr.2009/28/EK V pielikuma C daļas 7.punktu jaunā redakcijā | Noteikumu projekta 20.punktā izteiktais Noteikumu Nr.545 1.pielikuma 10.punkts | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 II pielikuma 2.punkts, kas papildina Direktīvu Nr.2009/28/EK ar VIII pielikumus | Noteikumu projekta 23.punktā izteiktais Noteikumu Nr.545 8.pielikums | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas Nr.2015/1513 II pielikuma 3.punkts, kas papildina Direktīvu Nr.2009/28/EK ar IX pielikumus | Noteikumu projekta 23.punktā izteiktais Noteikumu Nr.545 10.pielikums | Noteikumu projekts pārņem pilnībā. | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ekonomikas ministrijas tīmekļa vietnē.Vienlaikus par Noteikumu projekta izstrādi tika sniegta informācija likumprojekta “Transporta enerģijas likums” izstrādes un virzības laikā Ministru kabinetā.Par Noteikumu projekta izstrādi tika informēts Valsts vides dienests, Latvijas degvielas tirgotāju asociācija, Latvijas degvielas tirgotāju un ražotāju savienība, Bezizmešu mobilitātes atbalsta biedrība, Latvijas Biodegvielu un bioenerģijas asociācija un Latvijas Biogāzes Asociācija.Noteikumu projekts ir izsludināts Valsts sekretāru sanāksmē 2018. gada 4.oktobrī (protokola Nr. 39 5.§). |
| 2. | Sabiedrības līdzdalība projekta izstrādē | Noteikumu projekts tika publicēts Ekonomikas ministrijas tīmekļvietnē [www.em.gov.lv](http://www.em.gov.lv).Ekonomikas ministrija viedokli par Noteikumu projektu un atzinumu Noteikumu projekta saskaņošanas laikā (pēc tā izsludināšanas Valsts sekretāru sanāksmē) papildus Valsts sekretāru 2018. gada 10. maija sanāksmes protokola Nr.18 5.§ 1. punktā norādītajām institūcijām (Tieslietu ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Valsts kanceleja un Latvijas Darba devēju konfederācija) lūdza sniegt arī Valsts vides dienestam, Latvijas Degvielas tirgotāju asociācijai, Latvijas Biodegvielu un bioenerģijas asociācijai, Degvielas tirgotāju un ražotāju savienībai, LATAK, LAD un DAP. |
| 3. | Sabiedrības līdzdalības rezultāti | Šīs anotācijas VI. sadaļas 2. punktā minēto institūciju viedoklis ir ņemts vērā un Noteikumu projekts ir attiecīgi papildināts.No sabiedrības viedokļi un komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, LATAK, LAD, DAP. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros un izmantojot esošos cilvēkresursus.  |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

Rimša, 67013244

Helena.Rimsa@em.gov.lv

1. <https://eur-lex.europa.eu/legal-content/LV/TXT/?uri=celex:32015L1513> [↑](#footnote-ref-1)
2. Konvencijā par starptautiskas nozīmes mitrājiem, īpaši kā par ūdensputnu dzīves vidi (ratificēta ar 1995.gada 29.marta likumu “Par 1971.gada 2.februāra Konvenciju par starptautiskas nozīmes mitrājiem, īpaši kā ūdensputnu dzīves vidi” iekļautā mitrāju definīcija – “palienes, zāļu un kūdras purvus vai ūdeņu platības - dabiskas vai mākslīgas, pastāvīgas vai pārplūstošas, kurās ir stāvošs vai tekošs ūdens, saldūdens, iesāļš vai sāļš ūdens, t.sk. jūras akvatorijas, kuru dziļums bēguma laikā nepārsniedz 6 metrus”. Apvienoto Nāciju Organizācijas Konvencijas par klimata pārmaiņām (ratificēta ar 1995.gada 23.februāra likumu “Par Apvienoto Nāciju Organizācijas Vispārējo konvenciju par klimata pārmaiņām” izpratnē mitrāji ir teritorija, ko klāj ūdens vai kas ir piesātināta ar ūdeni visu gadu vai daļu no gada. [↑](#footnote-ref-2)
3. <https://nat-programme.daba.gov.lv/public/lat/publikacijas_un_dokumenti/#vadlinijas> [↑](#footnote-ref-3)
4. https://www.vid.gov.lv/sites/default/files/kopsavilkums\_par\_profesijam\_2018\_gada\_augusts\_bez\_retam\_profesijam.pdf [↑](#footnote-ref-4)
5. https://www.vid.gov.lv/sites/default/files/kopsavilkums\_par\_profesijam\_2018\_gada\_augusts\_bez\_retam\_profesijam.pdf [↑](#footnote-ref-5)
6. <https://www.latak.gov.lv/images/Darba_samaksas_noteikumi_saskanots.pdf> [↑](#footnote-ref-6)